ගෞතම බුදු රජාණන් වහන්සේ බුද්ධත්වයට පැමිණ වසර 2,600 ක් ගතවීම නිමිත්තෙන් මැයි මස 31 වන දින පැවැත්වෙන බුද්ධ ජයන්ති සමාරම්භක උත්සවයට ජනාධිපතිතුමා සහභාගී වීමට නියමිත අතර, ජුනි මස 2 වන සෙනසුරාදාට යෙදෙන බුද්ධ ජයන්ති උත්සවයේ දී "බුද්ධ ජයන්තියෙන් මිනිස් වර්ගයාට සිදු වූ සෙත" යන මැයෙන් දේශනයක් පැවැත්වීමට ද නියමිතය.ජනාධිපතිවරයා තායිලන්තයේ සංචාරය කරන කාලය තුළ දී ව්‍යාපාරික සංසදයකට සහභාගී වීමටත් තායිලන්තයේ සහ ශ්‍රී ලංකාවේ ව්‍යාපාරිකයන් හමු වීමටත් අපේක්ෂිතය.අනාදිමත් කාලයක සිට ශ්‍රී ලංකාවත් තායිලන්තයත් අතර ආගමික, සංස්කෘතික, දේශපාලන හා වෙළෙඳ සම්බන්ධතා පැවැතී තිබේ.